Diari Oficial de la Generalitat Valenciana


Sumari del DOGV 4932, del 26-01-2005 (2005/460)

Informació pública del programa de desenvolupament d'actuació integrada per al sector número 19 Montserra-1 del PGOU de Benissa.
--------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/460


Organisme emissor
:   Marverd Recursos, SL

Tipus de document
:   Anunci

Informació pública del programa de desenvolupament d'actuació integrada per al sector número 19 Montserra-1 del PGOU de Benissa. [2005/M460]
  
Per la mercantil Marverd Recursos, SL s'ha formulat programa de desenvolupament d'actuació integrada per al sector número 19 Montserra-1 del PGOU de Benissa, integrat per: pla parcial, programa d'actuació integrada i avantprojecte d'urbanització, a l'empara del que disposen els articles 46, 47 i 48 de la Llei Reguladora de l'Activitat Urbanística. L'esmentada documentació se sotmet a informació publica, pel termini de 20 dies comptats a partir de la publicació del present anunci en el Diari Oficial de la Generalitat Valenciana. Durant aquest termini es trobarà exposat a les dependències de l'Ajuntament de Benissa, a la plaça del Portal, número 1 i a la Notaria d'Andrés Sánchez Rodríguez, carrer del Pou d'Avall, número 1, Benissa, on es podrà examinar de dilluns a divendres, de 09.00 a 14.00 hores.
  
Durant el termini de 20 dies indicat, podran presentar-se alternatives tècniques i al·legacions. En el termini dels cinc dies següents al venciment d'aquest termini es podran presentar les proposicions juridicoeconòmiques, al Registre General de l'Ajuntament, en plica tancada i amb la documentació que assenyala l'article 32 C) i D) de la LRAU. Una còpia de la instància que acompanye aquesta documentació haurà de lliurar-se al Departament de Planejament Urbanístic del Servei d'Urbanisme i Medi Ambient, en el moment de la seua presentació. Aquests terminis quedaran prorrogats si durant els primers 10 dies d'informació pública alguna persona es comprometera a presentar una alternativa tècnica substancialment distinta a l'original, segons el que disposa l'article 46.4 de la LRAU.
  
L'acte d'obertura de pliques tindrà lloc a l'esmentat departament a les 10.00 hores el dia hàbil següent a aquell en què s'acredite pels proponents el compliment dels tràmits continguts en l'article 48 de la LRAU. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Finalment, el present compleix la funció de notificació per edictes, de conformitat amb lo dispost en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú respecte dels propietaris de parcel·les de titularitat o domicili desconegut a efecte de notificacions.
  
La qual cosa es fa pública per a general coneixement, de conformitat amb el que disposen els articles 46 i 48 de la Llei Reguladora de l'Activitat Urbanística.